કેટલાક સાધુ-સંતોના વ્યાખ્યાનમાં તો શ્રોતાઓને ભોજન સહિતની સંપૂર્ણ સુવિધાઓ પૂરી પાડવામાં આવે છે અને તો પણ ઓડિયન્સ ભેગું થતું નથી! એટલે વ્યાખ્યાનમાં પણ એના બળાપા ઉલેચવામાં આવે છે કે આજકાલ કોઈને વ્યાખ્યાન સાંભળવાની રુચિ નથી રહી. અરે, ભાઈ! શ્રોતાઓને નવા અને તાજા વિચારો આપવાની ત્રેવડ તમારામાં છે ખરી? જો શ્રોતાઓને તમારી પાસેથી કશું નવું ન મળવાનું હોય તો એ શા માટે તમારી પાસે દોડી આવે?